เทศกาลล่าเงินงัดดอกเบี้ยสูง รับช่วงตรุษจีน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — เทศกาลช็อปปิ้งเงินฝากดอกเบี้ยดี
ธนาคารกรุงไทยแจ้งว่า ได้เปิดรับเงินฝาก KTB อั่งเปา เป็นเงินฝากประจำ 14 เดือน อัตราดอกเบี้ยปีละ 1.14% โดยจ่ายดอกเบี้ยทุกเดือน รับฝากขั้นต่ำ 5 หมื่นบาท และ KTBB/E อั่งเปาอายุ 14 เดือน จ่ายดอกเบี้ยปีละ 1.40% วงเงินฝากขั้นต่ำ 1 แสนบาท 
เปิดรับฝากและจำหน่ายตั๋ว B/E ระหว่างวันที่ 1228 ก.พ.นี้ 
สำหรับเงินฝากและตั๋ว B/E ชุดนี้ถือว่าจ่ายดอกเบี้ยในอัตราที่ค่อนข้างสูงกว่าปกติมาก โดยปัจจุบันหากฝากประจำ 12 เดือน ดอกเบี้ยแค่ 0.75% และหากฝากเงินระยะยาว 24 เดือน จึงจะได้รับดอกเบี้ย 1.50%
แหล่งข่าวจากธนาคารกรุงไทยเปิดเผยว่า ธนาคารเชื่อว่าจะมีการฝากเงินในรอบนี้ไม่น้อยกว่า 8,000 ล้านบาท ถึง 1 หมื่นล้านบาท 
ขณะที่ธนาคารซิตี้แบงก์ได้เสนอเงินฝากซิตี้โกลด์ เวลธ์เมเนจเมนต์ ในช่วงเทศกาลตรุษจีนสำหรับลูกค้าใหม่ ที่ต้องการเปิดบัญชีเงินฝากประจำหรือตั๋วแลกเงินภายในเดือนก.พ.นี้ วงเงินตั้งแต่ 210 ล้านบาทขึ้นไปด้วยดอกเบี้ยพิเศษ 1% และมีของสมนาคุณหลากหลายทั้งไอพอด กระเป๋าเดินทาง และโน้ตบุ๊ก ตั้งแต่วันที่ 1516 ก.พ.นี้
ด้านธนาคารซีไอเอ็มบี ไทย ก็ได้ออกผลิตภัณฑ์เงินฝากประจำ 8 เดือน “CIMB THAI ดอกเบี้ยทันใจ” โดยผู้ฝากเงินตั้งแต่ 1 แสนบาทขึ้นไป จะได้รับดอกเบี้ยสูงถึง 1.25% และยังจะได้รับโอนดอกเบี้ยล่วงหน้าทั้งจำนวนเข้าบัญชีในวันทำการถัดไป กำหนดให้บริการถึง 14 ก.พ.นี้ ซึ่งดอกเบี้ยชุดนี้สูงกว่าเงินฝากระยะเดียวกันที่ธนาคารจ่ายตามปกติอยู่ 0.25%
ก่อนหน้านี้ธนาคารทิสโก้ได้ออกเงินฝากระยะ 18 เดือน เพื่อตอบสนองความต้องการของผู้ฝากเงินที่ต้องการออมเงินระยะยาวโดยจ่ายดอกเบี้ยเป็นขั้นบันไดให้ผลตอบแทนสูงตั้งแต่ 0.875% จนถึง 2.75% 
สำหรับธนาคารสินเอเซีย ก็ได้ออกบริการพิเศษในการทำรายการฝากถอนเงิน โดยต่อไปนี้ลูกค้าไม่ต้องกรอกข้อมูลในสลิปฝากถอน เพียงแค่ลูกค้าแจ้งเลขที่บัญชีหรือยื่นสมุดเงินฝากให้กับพนักงานธนาคารก็สามารถฝากถอนเงินในทุกสาขาได้ในเวลาไม่เกิน 1 นาที